Ministru kabineta rīkojuma projekta

**“Par valsts nekustamā īpašuma Kronvalda bulvārī 2B, Rīgā, nodošanu Rīgas pilsētas pašvaldības īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā (turpmāk – Atsavināšanas likums) ietvertajam regulējumam nodot bez atlīdzības Rīgas pilsētas pašvaldības īpašumā valsts nekustamo īpašumu Kronvalda bulvārī 2B, Rīgā, lai saskaņā ar likuma "Par pašvaldībām" 15. panta pirmo daļu un 17.2 panta 3.punktu to izmantotu pašvaldības autonomo funkciju īstenošanai un noteiktās valsts un pašvaldības dalītās atbildības galvaspilsētas funkcijas īstenošanai, proti, nacionālās nozīmes kultūrvēsturiskā objekta Latvijas Nacionālā teātra darbības nodrošināšanai, kā arī kultūras infrastruktūras uzturēšanai un attīstīšanai.P**rojekts stāsies spēkā tā parakstīšanas brīdī.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 5.panta piektā daļa, 42.panta pirmā daļa un 43.pants, likuma „Par pašvaldībām” 15.panta pirmās daļas 5.punkts, 17.2 panta 3.punkts.Rīgas pilsētas pašvaldības 2018.gada 28.marta lēmums (prot.Nr.23, 86.§) Nr.999 "Par Latvijas valstij piederošā nekustamā īpašuma Kronvalda bulvārī 2B, Rīgā, (kadastra Nr.0100 010 0135), nepieciešamību pašvaldības autonomās funkcijas un valsts un pašvaldības dalītās atbildības galvaspilsētas funkcijas nodrošināšanai un tā pārņemšanu Rīgas pilsētas pašvaldības īpašumā".Ministru kabineta 2013.gada 23.aprīļa sēdes protokollēmuma (prot. Nr.23 21.§) “Rīkojuma projekts “Par nekustamo īpašumu Kronvalda bulvārī 2B, Rīgā” 2.punkts - Kultūras ministrijai sadarbībā ar Finanšu ministriju (valsts akciju sabiedrību “Valsts nekustamie īpašumi”; turpmāk - VNĪ) izstrādāt priekšlikumus par turpmāko rīcību Latvijas Nacionālā teātra piebūves ēkas izveidošanai nekustamajā īpašumā Kronvalda bulvārī 2B, Rīgā, izvērtējot optimālākos būvniecības darbu finansēšanas modeļus un līdz 2018.gada 1.janvārim iesniegt noteiktā kārtībā Ministru kabinetā tiesību akta projektu par turpmāko rīcību Latvijas Nacionālā teātra piebūves ēkas izveidošanai nekustamajā īpašumā Kronvalda bulvārī 2B, Rīgā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Rīgas domes 2018.gada 28.marta lēmumu (prot.Nr.23, 86.§) Nr.999 "Par Latvijas valstij piederošā nekustamā īpašuma Kronvalda bulvārī 2B, Rīgā, (kadastra Nr.0100 010 0135), nepieciešamību pašvaldības autonomās funkcijas un valsts un pašvaldības dalītās atbildības galvaspilsētas funkcijas nodrošināšanai un tā pārņemšanu Rīgas pilsētas pašvaldības īpašumā" nekustamais īpašums Kronvalda bulvārī 2B, Rīgā (kadastra Nr.0100 010 0135), nepieciešams likuma “Par pašvaldībām” 15.panta pirmās daļas 5.punktā noteiktās pašvaldības autonomās funkcijas – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) – un minētā likuma 17.2 panta 3.punktā noteiktās valsts un pašvaldības dalītās atbildības galvaspilsētas funkcijas izpildei – nacionālās nozīmes kultūrvēsturiskā objekta Latvijas Nacionālā teātra darbības nodrošināšana, kā arī kultūras infrastruktūras uzturēšana un attīstīšana. Lēmumā lūgts nodot minēto nekustamo īpašumu bez atlīdzības Rīgas pilsētas pašvaldības īpašumā, Ministru kabineta rīkojumā paredzot Latvijas valsts piekrišanu nekustamā īpašuma sastāvā esošo būvju nojaukšanai un jaunu būvju būvniecībai ar nolūku paplašināt Latvijas Nacionālo teātri.Valsts nekustamais īpašums (nekustamā īpašuma kadastra Nr. 0100 010 0135) – Kronvalda bulvārī 2B, Rīgā, (turpmāk arī - valsts nekustamais īpašums) sastāv no zemes vienības (zemes vienības kadastra apzīmējums 0100 010 0135) 3475 m2 platībā un trīs būvēm: -būves- *tenisa klubs* 345,9 m² platībā (būves kadastra apzīmējums 0100 010 0135 001);-būves - *šķūnis* 12,5 m² platībā (būves kadastra apzīmējums 0100 010 0135 002);-būves - *šķūnis* 12,8 m² platībā (būves kadastra apzīmējums 0100 010 0135 003).Īpašuma tiesības uz valsts nekustamo īpašumu Kronvalda bulvārī 2B, Rīgā, minētajā sastāvā ierakstītas zemesgrāmatā uz valsts vārda Finanšu ministrijas personā Rīgas pilsētas zemesgrāmatas nodalījumā Nr.100000008415 (*pamats: Ministru kabineta 2013.gada 26.aprīļa rīkojums Nr. 170 “Par nekustamo īpašumu Kronvalda bulvārī 2B, Rīgā*”).Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 2018.gada 1.janvāri ir 159221 *euro* (zeme – 97 150 *euro*, būves – 62 071 *euro*).Valsts nekustamā īpašuma sastāvā esošās zemes vienības lietošanas mērķi:  0908- pārējo sabiedriskās nozīmes objektu apbūve 278 m2; 0503– sportam un atpūtai aprīkotas dabas teritorijas- 3197 m2.Uz valsts zemes vienības vēl atrodas zemesgrāmatā nereģistrētas sešas inženierbūves:1. - būve (būves kadastra apzīmējums 0100 010 0135 004) - *laukumi un ceļi ar cieto segumu 138*,44 m²; kadastrālā vērtība uz 2018.gada 1.janvāri - 236 *euro*;
2. - būve (būves kadastra apzīmējums 0100 010 0135 005) - *apgaismes līnija* 147.60 garumā;kadastrālā vērtība uz 2018.gada 1.janvāri - 126 *euro;*
3. - būve (būves kadastra apzīmējums 0100 010 0135 006) - *koka žogs* 157.55 m²; kadastrālā vērtība uz 2018.gada 1.janvāri - 112 *euro*;
4. - būve (būves kadastra apzīmējums 0100 010 0135 007) ‑ *metāla sieta žogs MSZ-2* 260.85 m²; kadastrālā vērtība uz 2018.gada 1.janvāri - 185 *euro*;
5. - būve (būves kadastra apzīmējums 0100 010 0135 008) ‑ *metāla sieta žogs MSZ-1* 110.40 m²; kadastrālā vērtība uz 2018.gada 1.janvāri - 78 *euro*;
6. - būve (būves kadastra apzīmējums 0100 010 0135 009) - *sporta laukums* 2509,71 m²; kadastrālā vērtība uz 2018.gada 1.janvāri - 1072 *euro*.

Minētās būves, neveicot kadastrālo uzmērīšanu, uz datu deklarācijas pamata ir reģistrētas Nekustamā īpašuma valsts kadastra informācijas sistēmā. Būvju tiesiskais valdītājs ir Finanšu ministrija un tās atrodas Finanšu ministrijas bilancē.Saskaņā ar Nekustamā īpašuma valsts kadastra likuma  16.panta 2.punktā noteikto, par nekustamā īpašuma objektu var noteikt būvi, izņemot:a) būvi, kuru var pārvietot no vienas vietas uz citu vietu, to neizjaucot vai citādi ārēji nebojājot,b) pagaidu būvi,c) būvē esošās pagrabtelpas, bēniņus, kāpņu telpas, komunikācijas, iekārtas un citus ar būves ekspluatāciju funkcionāli nedalāmi saistītus koplietošanas elementus, ja nav veikta konstruktīva pārbūve, tos pārveidojot telpu grupā,d) būves piebūves, izvirzījumus, inženiertehniskās iekārtas un citas izbūves*,*e) žogu, mūri, dzelzceļa uzbērumu, gulšņus un sliedes, veģetāciju, kas klāj zemes virsmu, robežzīmi, kā arī citas ietaises, kas saistītas ar zemes vienību vai būvi.Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakuslietām, līdz ar to rīkojuma projekts paredz kopā ar valsts nekustamo nodot Rīgas pilsētas pašvaldībai arī uz zemes vienības Finanšu ministrijas tiesiskajā valdījumā esošās inženierbūves, kas ir nesaraujami saistītas ar nekustamo īpašumu.Saskaņā ar Nekustamā īpašuma valsts kadastra likuma 34.panta pirmās daļas 1.punktu nekustamā īpašuma sastāvā iekļauj vienā administratīvā teritorijā esošās zemes vienības un uz tām esošās zemes īpašniekam piederošās būves. Kā Valsts zemes dienests norādījis 22.05.2017. lēmumā lietā Nr.2-10/40 vārdi “zemes īpašniekam piederošas” nozīmē, ka tās ir ne tikai zemesgrāmatā uz zemes īpašnieka vārda ierakstītas būves, bet arī zemes īpašnieka tiesiski iegūtas vai likumīgi uzbūvētas būves, kas vēl nav ierakstītas zemesgrāmatā un zemes īpašnieks saskaņā ar Nekustamā īpašuma valsts kadastra likuma 7.panta otro daļu ir atzīstama par būvju tiesisko valdītāju. Ievērojot minēto un Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus, kas ievērojami pārsniegtu minēto inženierbūvju kadastrālo vērtību, lai veiktu visas nepieciešamās darbības inženierbūvju reģistrēšanai zemesgrāmatā. Turklāt plānotās būvniecības ieceres īstenošanai būs nepieciešams veikt darbības būvju nojaukšanai. Saskaņā ar Nekustamā īpašuma valsts kadastra informācijas sistēmas datiem valsts nekustamajam īpašumam 1997.gadā ir noteikti šādi apgrūtinājumi:*‑ aizsargjoslas teritorija gar gāzesvadu ar spiedienu;**‑ ekspluatācijas aizsargjoslas teritorija gar elektrisko sakaru tīklu gaisvada līniju;**‑ ekspluatācijas aizsargjoslas teritorija gar elektrisko tīklu kabeļu līniju 0,0093 ha;**‑ arhitektūras un pilsētbūvniecības pieminekļa teritorija un objekti 0,3475 ha;** *TP, FP 465 aizsargjosla 0,0012 ha.*

Saskaņā ar Nacionālā kultūras mantojuma pārvaldes (turpmāk – Pārvalde) 10.09.2018. vēstulē Nr.04-09/4603 “Par zemes vienības Kronvalda bulvārī 2B, Rīgā, atsavināšanu” sniegto informāciju nekustamais īpašums Kronvalda bulvārī 2B, Rīgā, atrodas vietējās nozīmes arhitektūras pieminekļa “Kronvalda parks (bij. Strēlnieku)” (valsts aizsardzības Nr.6409) un valsts nozīmes pilsētbūvniecības “Rīgas pilsētas vēsturiskais centrs” (valsts aizsardzības Nr. 7442) teritorijā, bet tas nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis. Ievērojot minēto, Pārvaldei nav iebildumu par tā atsavināšanu. Saskaņā ar likuma “Par kultūras pieminekļu aizsardzību” 8. panta trešo daļu kultūras pieminekļa atsavināšana var notikt, ja par nodomu to atsavināt īpašnieks ir paziņojis Pārvaldei. Atbilstoši minētā likuma 9. pantam zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā tikai tad, ja nākamais lietotājs iepazīstināts ar norādījumiem par attiecīgā kultūras pieminekļa izmantošanu un saglabāšanu. Lai izpildītu minēto prasību, VNĪ kā nekustamā īpašuma pārvaldītājs vienosies ar Pārvaldi par kultūras pieminekļa apsekošanas laiku, lai jaunajam īpašniekam tiktu izsniegti norādījumi par kultūras pieminekļa izmantošanu un saglabāšanu.Rīgas pilsētas zemesgrāmatas nodalījumā Nr.100000008415 III daļas 1.iedaļā nekustamajam īpašumam nostiprināts apgrūtinājums - nomas tiesība uz nekustamo īpašumu līdz 2021.gada 31.decembrim. Nomnieks: sabiedrība ar ierobežotu atbildību “Kronvalda parks”. 2001.gada 5.martā starp Izglītības un zinātnes ministriju un BO SIA “Centrālais Tenisa Klubs” noslēgts nekustamo īpašumu Rīgā, Baldones ielā 7, Kronvalda bulvārī 2B un Jūrmalā, Ikšķiles ielā 4 nomas līgums Nr.2108-2002. 2009.gada 29.jūnijā starp AS „Privatizācijas aģentūra”, BO SIA “Centrālais tenisa klubs” un SIA “Kronvalda parks” noslēgts pārjaunojuma līgums Nr. 2108-2002. Saskaņā ar 2014.gada 7.oktobra vienošanos AS „Privatizācijas aģentūra” kā iznomātāja vietā stājās valsts akciju sabiedrība “Valsts nekustamie īpašumi”. VNĪ ar 2016.gada 10.oktobra vēstuli Nr.3/2-1/15207 ir aicinājusi SIA “Kronvalda parks” izvērtēt iespēju izbeigt līgumu pirms termiņa beigām pusēm savstarpēji vienojoties. SIA “Kronvaldu parks” ar 2016.gada 19.oktobra vēstuli sniegusi atbildi, ka plāno veikt saimniecisko darbību nekustamajā īpašumā līdz līguma termiņa beigām – 2021.gada 31.decembrim.2018.gada 10.augustā starp VNĪ kā iznomātāju un SIA “Ligzda VEF” kā nomnieku noslēgts Reklāmas/izkārtnes laukuma Kronvalda bulvārī 2B, Rīgā nomas līgums Nr.3/1-2-18-33/1603, ar kuru nomniekam iznomāts laukums divu reklāmu/izkārtņu izvietošanai uz koka žoga (būves kadastra apzīmējumu 0100 010 0135 006) un metāla sieta žoga (būves kadastra apzīmējum 0100 010 0135 008). Atbilstoši minētā nomas līguma 2.1. un 2.2. apakšpunktam nomas līgums noslēgts līdz 2021.gada 1.septembrim, un līdz brīdim, kad puses pēc nomas līguma termiņa notecējuma ir pilnībā izpildījušas līgumsaistības, nomas līgums var tikt pagarināts, pusēm rakstveidā vienojoties. Saskaņā ar nomas līguma 1.4. un 1.5.apakšpunktu nomniekam ir tiesības lietot iznomāto laukumu tikai pēc iznomātā reklāmas/izkārtņu laukuma nodošanas - pieņemšanas akta parakstīšanas. Nodošanas – pieņemšanas akts uz rīkojuma projekta anotācijas sagatavošanas brīdi nav parakstīts. Nomas līgums nav ierakstīts zemesgrāmatā. Saskaņā ar Civillikuma 2174. pantu, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ja ieguvējs uzteic līgumu, kas nav ierakstīts zemes grāmatās, tad iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu; ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai. Saskaņā ar minētā Reklāmas/izkārtnes laukuma nomas līguma 8.1.apakšpunktu pusēm vienojoties, nomas līgums var tikt izbeigts pirms termiņa jebkurā laikā. Nomas līguma 8.5.apakšpunkts nosaka, ka iznomātājam ir tiesības vienpusēji izbeigt nomas līgumu, neatlīdzinot nomniekam izdevumus, kas saistīti ar tā izbeigšanu, vismaz 30 dienas iepriekš rakstiski paziņojot nomniekam.Saskaņā ar Kadastra informācijas sistēmas datiem valsts nekustamais īpašums saistīts ar Rīgas pilsētas pašvaldībai piederošo nekustamo īpašumu (nekustamā īpašuma kadastra Nr.0100 010 0058) Kronvalda bulvārī 2, Rīgā, kas sastāv no zemes vienības (zemes vienības kadastra apzīmējums 0100 010 0058) un teātra ēkas (būves kadastra apzīmējums 0100 010 0058 001) – pašvaldībai piederošās teātra ēkas (būves kadastra apzīmējums 0100 010 0058 001) daļa atrodas uz valsts zemes vienības (zemes vienības kadastra apzīmējum 0100 010 0135). Minētajā pašvaldības nekustamajā īpašumā izvietots Latvijas Nacionālais teātris. Nekustamais īpašums 1996.gada 13.augustā reģistrēts Rīgas pilsētas zemesgrāmatas nodalījumā Nr.4435 uz Rīgas domes vārda. Saskaņā ar Rīgas pilsētas zemesgrāmatas nodalījuma Nr.4435 III daļas 1.iedaļas 2.1.ierakstu nomnieks ir VSIA “Latvijas Nacionālais teātris”.Atbilstoši *Ministru kabineta 2013.gada 26.aprīļa rīkojumā Nr. 170 “Par nekustamo īpašumu Kronvalda bulvārī 2B, Rīgā*” norādītajam, atbilstošā izvietojuma dēļ valsts nekustamais īpašums ir vienīgais zemesgabals, uz kura nākotnē būtu iespējams uzbūvēt Latvijas Nacionālā teātra darbības nodrošināšanai nepieciešamo nekustamo īpašumu. Latvijas Nacionālais teātris varēs attīstīties un paplašināties, uzbūvējot jaunu piebūvi, līdz ar to tiks nodrošināta kultūras pasākumu pieejamība plašam personu lokam, tai skaitā personām ar kustību traucējumiem. Kultūras ministrijas ar 2018.gada 6.marta vēstuli Nr.3.3-1/490 informē Rīgas domi un Finanšu ministriju, ka saskaņā ar Kultūras ministrijas rīcībā esošo informāciju valsts sabiedrība ar ierobežotu atbildību „Latvijas Nacionālais teātris" ir veikusi pārrunas ar Rīgas domi par Latvijas Nacionālā teātra piebūves ēkas izveidošanu nekustamajā īpašumā Kronvalda bulvārī 2B, Rīgā un Rīgas dome ir izteikusi gatavību veikt būvniecību Latvijas Nacionālā teātra vajadzībām, pie nosacījuma, ja nekustamais īpašums Kronvalda bulvārī 2B, Rīgā, tiktu nodots Rīgas domes īpašumā. Kultūras ministrija aicina Finanšu ministriju veikt visas nepieciešamās darbības, lai nekustamo īpašumu Kronvalda bulvārī 2B, Rīgā, nodotu bez atlīdzības Rīgas domes īpašumā. Nekustamais īpašums Kronvalda bulvārī 2B, Rīgā, nododams Rīgas domei īpašumā ar nosacījumu, ka tā uzbūvēs Latvijas Nacionālā teātra vajadzībām piebūvi.Rīgas domes Pilsētas īpašumu komiteja 2018.gada 21.jūnija vēstulē Nr.RD-18-1246-nd ir sniegusi informāciju, ka pēc nekustamā īpašuma Kronvalda bulvārī 2B, Rīgā, pārņemšanas tiks veikta zemes gabalu apvienošana un izstrādāts būvprojekts, iepriekš rīkojot starptautisku metu konkursu. Latvijas Nacionālā teātra piebūves būvniecība tiks uzsākta pēc 2021.gada 31.decembra, kad beigsies nomas līgums ar SIA "Kronvalda parks".VNĪ Īpašumu izvērtēšanas komisija 2018.gada 28.jūnijā (prot. Nr.IZKP-18/25-8) un atkārtoti izskatot jautājumu 2018.gada 26.jūlijā (prot. Nr.IZKP-18/29-8) pieņēma lēmumu konceptuāli atbalstīt nekustamā īpašuma (kadastra Nr.0100 010 0135) Kronvalda bulvārī 2B, Rīgā, nodošanu bez atlīdzības Rīgas pilsētas pašvaldības īpašumā un noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu, nosakot tajā nekustamā īpašuma turpmākās izmantošanas nosacījumus un atsavināšanas tiesību aprobežojumus.Atsavināšanas likuma 5.panta piektā daļa paredz, ka lēmumā par nekustamā īpašuma atsavināšanu var definēt nekustamā īpašuma turpmākās izmantošanas nosacījumus un atsavināšanas tiesību aprobežojumus.  Ievērojot minēto, rīkojuma projektā tika ietverti VNĪ Īpašumu izvērtēšanas komisijas 2018.gada 26.jūlija (prot. Nr.IZKP-18/29-8) lēmumā norādītie nosacījumi, kas Rīgas pilsētas pašvaldībai jāievēro, nekustamo īpašumu pārņemot savā īpašumā. Ņemot vērā rīkojuma projekta saskaņošanas gaitā par rīkojuma projektu izteiktos iebildumus, Finanšu ministrijas organizētajā starpministriju (starpinstitūciju) 2018.gada 13.septembrī sanāksmē panākta vienošanās, ka valsts nekustamais īpašums pašvaldībai nododams ar šādiem nosacījumiem:1. valsts nekustamais īpašums ir izmantojams pašvaldības autonomo funkciju īstenošanai un valsts un pašvaldības dalītās atbildības galvaspilsētas funkcijas – nacionālās nozīmes kultūrvēsturiskā objekta Latvijas Nacionālā teātra darbības nodrošināšana, kā arī kultūras infrastruktūras uzturēšana un attīstīšana – īstenošanai, saskaņā ar likuma "Par pašvaldībām" 15. panta pirmo daļu un 17.2 panta 3.punktu;
2. pašvaldībai ir pienākums saskaņot Latvijas Nacionālā teātra piebūves būvniecības ieceri ar valsts sabiedrību ar ierobežotu atbildību "Latvijas Nacionālais teātris";
3. pašvaldībai ir pienākums 10 gadu laikā pēc valsts nekustamā īpašuma pārņemšanas pašvaldības īpašumā pabeigt Latvijas Nacionālā teātra piebūves būvniecību uz valsts zemes vienības un nodot to ekspluatācijā;
4. pašvaldībai ir pienākums ne vēlāk kā viena mēneša laikā pēc Latvijas Nacionālā teātra piebūves nodošanas ekspluatācijā noslēgt nomas līgumu ar valsts sabiedrību ar ierobežotu atbildību "Latvijas Nacionālais teātris" par nekustamā īpašuma (kadastra Nr.0100 010 0135) Kronvalda bulvārī 2B, Rīgā, un Latvijas Nacionālā teātra piebūves nodošanu lietošanā;
5. pašvaldībai ir pienākums ieņēmumus no 1.punktā minētā nekustamā īpašuma iznomāšanas izmantot 1.punktā minēto funkciju īstenošanai, tādējādi ievērojot nosacījumus, kas izriet no Eiropas Savienības aktiem komercdarbības atbalsta kontroles jomā;
6. pašvaldībai ir tiesības nojaukt par saviem finanšu līdzekļiem būves, ja tas nepieciešams Latvijas Nacionālā teātra piebūves būvniecībai un dzēst zemesgrāmatā un Nekustamā īpašuma valsts kadastra informācijas sistēmā ierakstus par būvēm, kas tiks nojauktas;
7. pašvaldībai ir tiesības pievienot pārņemto valsts nekustamo īpašumu Rīgas pilsētas pašvaldībai piederošajam nekustamajam īpašumam (nekustamā īpašuma kadastra Nr. 0100 010 0058) Kronvalda bulvārī 2, Rīgā, lai nodrošinātu Latvijas Nacionālā teātra piebūves ieceres atbilstību būvniecību regulējušo normatīvo aktu prasībām, tai skaitā vides pieejamībai, apbūves rādītājiem, nodrošinātu inženierkomunikāciju savietojamību un Latvijas Nacionālā teātra kā vienota būvju kompleksa ekspluatāciju;
8. pašvaldībai ir pienākums nodot nekustamo īpašumu bez atlīdzības atpakaļ valstij, ja:
* tas vairs netiek izmantots 1.punktā minēto funkciju īstenošanai;
* 10 gadu laikā pēc nekustamā īpašuma (kadastra Nr.0100 010 0135) Kronvalda bulvārī 2B, Rīgā, pārņemšanas pašvaldības īpašumā nav pabeigta Latvijas Nacionālā teātra piebūves būvniecība zemes vienībā (zemes vienības kadastra apzīmējums 0100 010 0135) un nav nodota ekspluatācijā vai viena mēnešu laikā pēc Latvijas Nacionālā teātra piebūves nodošanas ekspluatācijā nav noslēgts nomas līgums ar valsts sabiedrību ar ierobežotu atbildību "Latvijas Nacionālais teātris" par nekustamā īpašuma (kadastra Nr.0100 010 0135) Kronvalda bulvārī 2B, Rīgā, un Latvijas Nacionālā teātra piebūves nodošanu lietošanā Rīgas pilsētas pašvaldības rīcības dēļ.

Šādā gadījumā pašvaldībai nav tiesību prasīt valstij nekustamajā īpašumā (kadastra Nr.0100 010 0135) Kronvalda bulvārī 2B, Rīgā, un Latvijas Nacionālā teātra piebūvē taisīto izdevumu - nepieciešamo, derīgo un greznuma izdevumu atlīdzināšanu.Civillikuma 866. pants nosaka, ka “nepieciešamie izdevumi atlīdzināmi katram, kas tos taisījis, izņemot personu, kas lietu dabūjusi noziedzīgā ceļā”. Višņakovas G., Baloža K. Latvijas Republikas Civillikuma komentāros: Lietas; Valdījums; Tiesības uz svešu lietu (*Mans Īpašums, 1998.gada izdevums, 26., 27.lp*.) norādīts, ka “nepieciešamo izdevumu atlīdzināšanas noteikumu pamatā ir princips, ka lietas īpašniekam pašam ir pienākums izdarīt šos izdevumus, taču viņš to nav laikus darījis. Atbilstoši tam tiesības prasīt nepieciešamo izdevumu atlīdzību rodas, tiklīdz svešas lietas labā šādi izdevumi ir izdarīti neatkarīgi no tā, vai starp pusēm pastāv līgums vai nē.” Tā kā rīkojuma projekts paredz nekustamo īpašumu nodot pašvaldības īpašumā un attiecīgi pašvaldība izdevumus izdarīs savā īpašumā nevis svešas lietas labā, līdz ar to norma nav piemērojama. Civillikuma 867.panta pirmā daļa noteic, ka “derīgie izdevumi atlīdzināmi tikai tam, kas valdījis svešu lietu labā ticībā kā savu paša, ja vien viņš jau nav dabūjis atlīdzību, saņemot no šās lietas ienākumus, kas šādos gadījumos jāieskaita. Šie izdevumi atlīdzināmi tikai tādā apmērā, kādā tie paaugstinājuši lietas vērtību. Bet ja šis paaugstinājums pārsniedz pašu izdevumu apmēru, tad var atprasīt tikai šos izdevumus.” Tātad Civillikuma 867.pants tieši noteic, ka derīgie izdevumi atlīdzināmi tam, kas tos izdarījis svešas lietas labā, līdz ar to norma nav piemērojama. Civillikuma 868.pants noteic, “kas bez uzdevuma taisījis svešai lietai greznuma izdevumus, tas nevar prasīt, lai tos atlīdzina, bet arī var atņemt savus izdaiļojumus, ja tas viņiem ir izdevīgi un ja to var izdarīt, nekaitējot galvenai lietai.” Tātad arī Civillikuma 868.pants regulē greznuma izdevumu atlīdzināšanas jautājumu, ja greznuma izdevumi izdarīti svešas lietas labā, līdz ar to norma nav piemērojama.Lai nodotu nekustamo īpašumu atpakaļ valstij, pašvaldībai būs jāveic normatīvajos aktos noteiktās darbības, lai nodrošinātu apvienoto nekustamo īpašumu sadali.Saskaņā ar Publiskas personas mantas atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Ņemot vērā, ka nekustamajam īpašumam Rīgas pilsētas zemesgrāmatas nodalījumā Nr.100000008415 III daļas 1.iedaļā nostiprināts apgrūtinājums - nomas tiesība uz nekustamo īpašumu līdz 2021.gada 31.decembrim – saskaņā ar Civillikuma 2126.pantu (ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām) Rīgas domei būs pienākums turpināt nomas saistības līdz 2021.gada 31.decembrim. Ņemot vērā minēto, pašvaldībai paredzams pienākums ieņēmumus no nekustamā īpašuma iznomāšanas izmantot 1.punktā minēto funkciju īstenošanai, tādējādi ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Ņemot vērā to, ka nekustamā īpašuma iznomāšana valsts sabiedrībai ar ierobežotu atbildību “Latvijas Nacionālais teātris” kā saimnieciskās darbības veicējam ir vērtējama no komercdarbības atbalsta regulējuma viedokļa, Rīgas pilsētas pašvaldības izvērtējums par pasākuma atbilstību Eiropas Savienības aktiem komercdarbības atbalsta kontroles jomā, nododot lietošanā nekustamo īpašumu valsts sabiedrībai ar ierobežotu atbildību “Latvijas Nacionālais teātris”, ir veicams uz brīdi, kad Rīgas pilsētas pašvaldība faktiski nodos lietošanā rīkojuma projekta 1.punktā minēto nekustamo īpašumu, kas arī tiks uzskatīts par atbalsta piešķiršanas brīdi valsts sabiedrībai ar ierobežotu atbildību “Latvijas Nacionālais teātris” komercdarbības atbalsta kontroles regulējuma izpratnē, ja Rīgas pilsētas pašvaldības veiktā izvērtējuma rezultātā tiek secināts, ka nekustamā īpašuma nodošana lietošanā tiks kvalificēta kā komercdarbības atbalsts. Minētais izvērtējums veicams par pasākuma (nekustamā īpašuma iznomāšanas) atbilstību Komercdarbības atbalsta kontroles likuma 5. pantā noteiktajām pazīmēm, kas izriet no Eiropas Savienības aktiem komercdarbības atbalsta kontroles jomā un papildus skaidrotas Komisijas paziņojumā par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01).Nododot valsts nekustamo īpašumu Rīgas pilsētas pašvaldībai tiek ievērots samērīguma princips un tiek sasniegts sabiedrības interesēm atbilstošs mērķis.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VNĪ |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts sabiedrība ar ierobežotu atbildību „Latvijas Nacionālais teātris”, Rīgas pilsētas pašvaldības iedzīvotāji, Latvijas Republikas iedzīvotāji, tūristi no citām valstīm un citas personas, kuriem tiks nodrošināta kultūras pasākumu pieejamība, sakārtota infrastruktūra un mūsdienīga darba vide.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 3887 | 0 | 3887 | 3887 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | Precīzas izmaksas nav iespējams noteikt | 0 | Precīzas izmaksas nav iespējams noteikt | Precīzas izmaksas nav iespējams noteikt |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | Precīzu fiskālo ietekmi nav iespējams noteikt | 0 | Precīzu fiskālo ietekmi nav iespējams noteikt | Precīzu fiskālo ietekmi nav iespējams noteikt |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts neskar valsts budžetu. Rīgas pilsētas pašvaldībai radīsies izdevumi, pārreģistrējot nekustamo īpašumu uz sava vārda. Rīgas pilsētas pašvaldībai radīsies nomas ieņēmumi sakarā ar Rīgas pilsētas zemesgrāmatas nodalījumā Nr.100000008415 III daļas 1.iedaļā nostiprinātās nomas saistības pārņemšanu līdz 2021.gada 31.decembrim. Saskaņā ar VNĪ 2016.gada 1.aprīļa paziņojumu Nr.3-3/5386 nomas objekta nomas maksa sākot ar 2016.gada 1.janvāri noteikta 267,73 *euro* mēnesī bez pievienotās vērtības nodokļa (nomas maksā iekļauta maksa par nekustamā īpašuma nodokļa kompensāciju). Anotācijas III.sadaļas 1.3.apakšpunktā ieņēmumi norādīti ar pievienotās vērtības nodokli. Papildus iespējami ieņēmumi no apakšnomas saskaņā ar nomas līguma 5.1.4.2.apakšpunktu, kā arī no zemesgrāmatā nenostiprinātā 2018.gada 10.augusta nomas līguma Nr.3/1-2-18-33/1603, ja pašvaldība plāno turpināt tā saistības.Rīgas pilsētas pašvaldības izdevumus 2019. – 2021.gadā šobrīd nav iespējams precīzi aprēķināt.Rīgas pilsētas pašvaldībai radīsies izdevumi Latvijas Nacionālā teātra piebūves būvniecības projekta īstenošanai un ieņēmumi pēc objekta nodošanas ekspluatācijā un nomas līguma noslēgšanas ar sabiedrību ar ierobežotu atbildību “Latvijas Nacionālais teātris”. Būvniecības izmaksas un nomas ieņēmumu apmēru šobrīd nav iespējams noteikt, jo nav vēl izstrādāta Latvijas Nacionālā teātra piebūves iecere.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (VNĪ), Rīgas pilsētas pašvaldība, valsts sabiedrība ar ierobežotu atbildību „Latvijas Nacionālais teātris”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

L.Rozenberga 67024608

liga.rozenberga@vni.lv